google/wiki40b huggingface dataset:
שביל גולני

שביל גולני הוא שביל טיולים ארצי ורצוף מאילת ועד החרמון. זהו נתיב הליכה ארוך שנמשך לאורך חלק ניכר ממדינת ישראל. יזם השביל הוא תא"ל במיל' דוד (דוביד) כץ, ששימש בעברו כמפקד חטיבת גולני.

הקמה

ההשראה ליצירת השביל נולדה מהצלחת מרוץ גולני שאותו יזם באוקטובר 1979. 
השביל נוצר ובוצע במסגרת עמותת "ידידי גולני". תיאור מקטעיו נכתבו על ידי פזי שחם, מארגן ומוביל טיולים ולוחם גולני בעבר. סימונו בוצע על ידי עמותה הנמר (יוצאי סיירת גולני), חטיבת גולני ומתנדבים רבים. השביל מתוחזק על ידי נאמני השביל. 
השביל נוצר במרץ 2016 כנדבך בהנחלת מורשת חטיבת גולני ונחנך בטקס ממלכתי באילת ב-22 בפברואר 2018, יום ההולדת ה-70 לחטיבת גולני.

תיאור השביל

השביל משתרע לאורך כ-1,200 ק"מ מהחרמון ועד אילת, ומהווה שביל טיולים ארצי ורצוף לאורכה ולרוחבה של הארץ, תוך חיבור אתרי קרבות בהם לחמה החטיבה, אתרי מורשתה ואתרים מרכזיים במורשת ישראל.
השביל מיועד להולכי רגל ורוכבי אופניים. 
השביל מושתת ברובו על שבילים קיימים ומסומנים. על מנת להקל על תכנון הפעילות, חולק השביל למקטעים באורך ממוצע שנע בין 10-15 ק"מ. באתר השביל קיים תיאור מפורט של מקטעים אלו. 
מאחר שחטיבת גולני לחמה ופעלה הן בתוך גבולות הארץ ומחוצה לה, עובר השביל גם קרוב לגבול עם לבנון וגם סמוך לרצועת עזה לציון הפעילויות בגזרות אלה. מרבית התוואי הוא בחלק המזרחי של הארץ.
השביל מוקדש לחללי החטיבה ומנציח את מורשת חטיבת גולני.
יחסי הרפובליקה הדומיניקנית–צרפת

יחסים פוליטיים

היחסים הדו-צדדיים בין הרפובליקה הדומיניקנית לבין צרפת היו טובים במיוחד בין השנים 2009 עד 2011 שבמהלכן נחתמו מספר הסכמים (שיתוף פעולה אקדמי, תחבורה ותיירות). ב-12 בדצמבר 2017 התקיימו דיונים בין שתי המדינות על שלל נושאים בעת ביקורו של השר הדומיניקני לאיכות הסביבה ומשאבי טבע בפריז.

יחסים כלכליים

לצרפת יש גירעון מסחרי עם הרפובליקה הדומיניקנית שעמד על 9.374 מיליון אירו בשנת 2016. הנוכחות הכלכלית של צרפת במדינה זו מבוססת יותר על חברות צרפתיות במדינה מאשר על סחר יציב.
צרפת היא שותפת הסחר הגדולה ביותר של הרפובליקה הדומיניקנית והמשקיעה הגדולה ביותר במדינה. הרפובליקה הדומיניקנית היא שותפת הסחר המובילה של צרפת באיים הקריביים. עם זאת, הסחר בין צרפת לקהילות הצרפתיות של אמריקה נותר נמוך ועומד על 13.1 מיליון אירו בשנת 2015.
היחסים הכלכליים בין שתי המדינות התפתחו במידה ניכרת הודות לפעילות בקנה מידה גדול בתחילת שנות ה-2000. חברת התקשורת אורנג', שרכשה מפעילת תקשורת מקומית בשנת 2000, מכרה את אחזקותיה בקרן לוקסמבורגית, אלטיס. ההשתתפות של חברות צרפתיות (אלסטום, קבוצת תאלס, CIM / TSO) בבניית קו הראשון של המטרו  של סנטו דומינגו בין השנים 2007 עד 2009 הייתה הזדמנות צרפתית להוכיח את מומחיותה בנושאים שונים. סך הכל, יותר מ-140 חברות צרפתיות פעולות ברפובליקה הדומיניקנית.

נציגויות דיפלומטיות

הרפובליקה הדומיניקנית מחזיקה בשגרירות בפריז, קונסוליה כללית בפריז, קונסוליה בבורדו, קונסוליה בליון, קונסוליה במרסיי וקונסוליה בניס.
צרפת מחזיקה בשגרירות בסנטו דומינגו וקונסוליות בלה רומנה, לאס טרנאס, פונטה קאנה ובסנטיאגו דה לוס קביירוס.
גזפרום טרנסגז סנקט פטרבורג

היסטוריה

החברה החלה את פעילותה בשנת 1948 כמיזם ממשלתי לזיקוק נפט בצפון-מערב המדינה. זאת לאחר השלמת צינור הגז של מקוהטלה יארבה ללנינגרד.
בשנת 1959 הושלמה בנייתו של צינור הגז סרפוחוב-לנינגרד, שסיפק גז טבעי לבירה הצפונית. ב-1964 נחנך צינור הגז בלוסובו-לנינגרד. בשנות ה-60 של המאה ה-20 הוצבו מתקני אחסון תת-קרקעיים בגטצ'ינה וקולפינו, לצורך השוואת אי-הסדירות העונתית בנושא צריכת הגז.
בשנות ה-70 של המאה ה-20 התמקדה החברה בבניית עשרות צינורות גז חדשים לצורך הגדלת אספקת הנפט והגז לעיר לנינגרד. בשנות ה-80 של המאה ה-20 הפכה החברה לספקית הגז העיקרית של בלארוס ולמובילה הגדולה ביותר של פחמימנים למערב אירופה.
בשנות ה-90 של המאה ה-20 המשיכה החברה להשקיע בבניית צינורות גז וחנכה צינור גז נוסף, שסיפק חלק נכבד מהגז והנפט של רפובליקת קרליה.
בשנות ה-2000 השתתפה החברה באופן פעיל בפרויקטים האסטרטגיים של גזפרום, לרבות הפעלת צינור הגז ימאל-אירופה וביצוע תוכניות להגדלת היצע הגז הטבעי למחוז קלינינגרד, ושימשה כאחת הספונסריות של מועדון הכדורגל זניט. בשנת 2007 עלה היקף הגז על 100 מיליארד מ"ק, ובשנת 2008, החברה שנקראה עד אז "לנטרנסגז" קיבלה את שמה הנוכחי - "גזפרום טרנסגז סנקט פטרבורג".
שלב חשוב בתולדותיה של החברה הוא המפעל לבניית נורד סטרים, שנחנך בנובמבר 2011 ונועד לאספקת גז מהים הבלטי ליבשת אירופה.
אורה אחימאיר

ביוגרפיה

נולדה בירושלים בבית סוציאליסטי. למדה בבית החינוך לילדי עובדים והייתה בתנועת הצופים. למדה באוניברסיטה העברית בירושלים. בשנת 1963 נישאה ליעקב אחימאיר. בשנות ה-60 התגוררה בלונדון, שם שימש בעלה כשדר בשידור העברי של הבי בי סי. שירתה בנספחות צה"ל בלונדון. 
בשנות ה-70, בעת שבעלה שימש שליח רשות השידור בוושינגטון, הייתה אורה אחימאיר נספחת לארגוני נשים בשגרירות ישראל בוושינגטון. לאחר שובה לישראל הייתה רכזת ועדת ראש הממשלה למעמד האישה.
בשנת 1978, עם הקמת מכון ירושלים לחקר ישראל, מונתה כמנהלת המכון. היא פעלה למיסודו של המכון כמוסד אקדמי-מקצועי. תחת ניהולה התפתח המכון למכון המחקר המרכזי בישראל העוסק בחקר מדיניות העיר ירושלים ועתידה. במהלך שנות ניהולה התפרסמו מאות מחקרים ועבודות בנושאים שונים הקשורים בירושלים. ספריו ואלבומיו של דוד קרויאנקר על האדריכלות בירושלים יצאו בהוצאת המכון. הייתה בין יוזמי כנס ראשי הערים הבינלאומי המתקיים מדי שנה בירושלים.
אחימאיר היא חברת הוועד המנהל של המרכז הבין תרבותי ירושלים וחברת הוועד המנהל של הזירה הבינתרבותית בירושלים.
בסוף 2009 פרשה מתפקידה כמנהלת מכון ירושלים לחקר ישראל. 
בשנת תשע"א (2011) זכתה באות יקיר ירושלים. בנימוקי הוועדה נכתב כי העיטור ניתן לה "על הובלת מחקר למען עתיד העיר, על העמדת דורות רבים של חוקרים והקניית ידע על בירת ישראל".
בשנת 2012 יצא לאור ספרה הראשון "כלה" בהוצאת עם עובד, בו היא מספרת על אמה, חיה לבית קירשנבאום מצפת, אישה יפה ומסתורית שמתה בגיל צעיר, והייתה נשואה בנישואים ראשונים לשוטר יהודי במשטרת המנדט שנרצח ארבעה ימים לאחר נישואיהם.
בשנת 2017 יצא לאור ספרה השני "אררטים" בהוצאת עם עובד בו היא מספרת על לונה, חוקרת שואה ששורשי משפחתה נטועים בחַלַבּ העיר היוצאת למסע שתחילתו ברובע הארמני בעיר העתיקה וסופו בחלב הנחרבת ובמרוצת הימים החל סיפור חייה להשתרג בסיפורם בן מאה השנים של הארמנים.
אליס קרומבז

ביוגרפיה

קרומבז נולדה בולוניה, היא התגלתה לראשונה ב-1999 והשתתפה בתחרות אופנה, היא הובילה קמפיינים של פראדה, H&M, לקוסט וארמני, היא הופיעה על השער של ווג האיטלקי, הגרמני והמקסיקני ועל השער של הרפרס בזאר האמריקאי, היא הופיעה בתצוגות האופנה של קרל לגרפלד וכריסטיאן דיור ובשנים 2006 ו-2007 כיכבה בתצוגת האופנה של ויקטוריה'ס סיקרט, היא סוקרה ידי עיתון הניו יורק טיימס על כך שמעדה ממסלול שצעדה בו.
תולעת שרוך הנעל

טקסונומיה

תולעת שרוך הנעל ממוינת במערכת תולעי סרט.

תיאור

התולעת עשויה להגיע לאורך גדול מאוד, אך רוחבה בדרך כלל רק 5 עד 10 מילימטרים. צבע הגוף הוא חום עם פסים אורכיים בהירים. הריר מכיל רעל עצבי חזק המשמש כהגנה נגד טורפים. כאשר נוגעים בתולעת היא מייצרת כמויות גדולות של ריר סמיך בעל ריח חריף.
פרט שנשטף לחוף בעקבות סערה קשה ליד סנט אנדרוס, סקוטלנד, בשנת 1864, היה ארוך יותר מ-55 מטרים, יותר ארוך מהפרט של מדוזת רעמת האריה הארוך ביותר שנמצא - בעל החיים הארוך ביותר המוכר למדע עד אז, עם זאת התיעוד של האורך הקיצוני הזה צריך להילקח בעירבון מוגבל, כי גופות התולעים גמישות ביותר, ויכולות להמתח בקלות ליותר מהאורך המקורי שלהם.
כמו תולעי סרט אחרות, תולעת שרוך הנעל ניזונה בעזרת חדק, עם מקבץ מחטים דביקות בקצה המשמשות לשתק את הטרף.

בית גידול

את תולעת שרוך הנעל ניתן למצוא בחופים חוליים, חופים בוציים, ובבריכות סלעים .
מרקוס פוילנר

באיירן מינכן

פוילנר שיחק כנער באקדמיית הצעירים של באיירן מינכן. בשנת 2000 עלה לבוגרים, אך שיחק בעיקר בקבוצת המילואים של המועדון, ועד לשנת 2003 צבר 13 הופעות בקבוצה הבכירה של באיירן מינכן, בהן לא הבקיע. עם זאת, פוילנר זכה בדאבל עם הקבוצה בעונת 2003.

קלן ומיינץ

בינואר 2004 חתם פוילנר בפ.צ. קלן, בה שיחק לסירוגין בקבוצת המילואים ובקבוצה הבכירה במשך שנתיים, כשבקבוצה הבכירה צבר 38 הופעות והבקיע ארבעה שערים. קלן ירדה אל הבונדסליגה השנייה בעונת 2006, ופוילנר בחר לעבור למיינץ מליגת הבונדסליגה. גם עם מיינץ פוילנר ירד ליגה בעונתו הראשונה בקבוצה, אך בחר להישאר במועדון והפך לחלק מרכזי ממנו, ובשלוש עונות כבש 12 שערים ב-87 הופעות, וזכה להתעניינות מקבוצות בכירות בגרמניה. בעונתו השלישית במיינץ הצליח להחזיר את הקבוצה אל הבונדסליגה.

בורוסיה דורטמונד ונירנברג

בשנת 2009 חתם פוילנר בבורוסיה דורטמונד לשלוש שנים בהעברה חופשית, וחזר לשתף פעולה עם מאמנו שהגיע ממיינץ אף הוא, יורגן קלופ. בשתי עונות בדורטמונד פוילנר לא הרבה לשחק, וצבר רק 15 הופעות, אך זכה עם דורטמונד באליפות הבונדסליגה בשנת 2011. בתום אותה עונה עבר לנירנברג, שם שיחק שלוש עונות, צבר 76 הופעות והבקיע שבעה שערים, אך גם רשם ירידת ליגה שלישית בקריירה בתום עונת 2014.

אאוגסבורג

בקיץ 2014, לאחר ירידת הליגה עם נירנברג, חתם פוילנר באאוגסבורג, ובעונתו הראשונה בקבוצה הגיע עמה להישג מפתיע כשסיים במקום השישי בטבלה, שהקנה לקבוצה מקום בליגה האירופית בעונת 2015/16. בעונתו השלישית באאוגסבורג, 2016/17, פוילנר כמעט ולא שיחק. בתום העונה חתם פוילנר על חוזה בקבוצת המילואים של המועדון לשתי עונות, ובמקביל החל לשמש עוזר מאמן בקבוצת הנוער של אאוגסבורג עד גיל 16, על מנת לצבור ניסיון באימון.

קריירה בינלאומית

לפוילנר 13 הופעות ושער אחד במדי נבחרת גרמניה בכדורגל עד גיל 21, אך מעולם לא זומן לנבחרת הבוגרת.
אדוארד גורדון יוסף (ג'וזף)

אדוארד גורדון יוסף (ג'וזף) (1894–1983), פרופסור לכירורגיה, מאבות הכירורגים בארץ-ישראל, מנהל מחלקה כירורגית בבית החולים הדסה ירושלים.
מנציוס

ספרו - "מנג דזה"

על פי ספרו, נהג מנציוס לתור בסין, ואף להתווכח עם ראשי מדינות ופילוסופים. בספרו בולטת איבתו הגדולה לשני הזרמים הפופולריים של זמנו, אלו של מו-דזה ושל יאנג צ'ו. 
לספרו של מנציוס מבנה ייחודי: רובו ככולו מורכב מדיאלוגים. לכל פרק יש שם, הקשור בדרך כלל בקטע הפתיחה. וכל פרק מחולק לשני חלקים. 
בדרך כלל נהוג לסמן קטעים במספר הפרק, אות (A או B) המסמלת את החצי שבו מדובר, ומספר הקטע. כך למשל 2A:2 הוא הפסוק השני, בחלק הראשון של הפרק השני.
בשל חשיבותו של הספר הוא נכלל בארבע המגילות הגדולות הקונפוציאניות.
יחסי יפן–קזחסטן

היסטוריה

שתי המדינות כוננו יחסים דיפלומטיים ב-26 בינואר 1992, כחודש לאחר מתן העצמאות לקזחסטן.
ב-20 בינואר 1993 פתחה יפן שגרירות באלמטי; ב-22 בפברואר 1996 נפתחה שגרירות קזחסטן בטוקיו בירת יפן. ב-1 בינואר 2005 הועברה השגרירות לאסטנה, בירת קזחסטן, שמונה שנים לאחר שהועברה בירה לעיר.

סחר

נכון לשנת 2018, קזחסטן מייצאת ליפן סחורות בשווי כולל של 172.4 מיליארד ין ועיקרן נפט, מתכות, כימיקלים אנאורגניים ועוד, ומייבאת סחורות בשווי 42.8 מיליארד ובהן כלי רכב, מוצרי ברזל ופלדה, ציוד בנייה וכרייה, צמיגים, צינורות גומי ועוד.

יחסים תרבותיים

בין השנים 1975–2018 הושקעו 417 מיליון ין ביחסים התרבותיים בין המדינות.
טבעות (התעמלות)

מתקן הטבעות הוא אחד המתקנים בהם מתחרים מתעמלי מכשירים. המתקן מורכב משתי טבעות המשתלשלות מקורה גבוהה באמצעות כבלים, והמתעמל מבצע את התרגיל עליהן באמצעות זרועותיו.
בדומה למקבילים, למתח (מתקן) ולסוס הסמוכות, על הטבעות מתחרים גברים בלבד, וזאת משום שמדובר במתקן הדורש כוח פיזי רב בפלג הגוף העליון. המתעמלים מבצעים תרגילים המבוססים על שלושה אלמנטים - תנופה, כוח והחזקה - בחלוקה שווה ביניהם. המעבר בין התנוחות השונות צריך להיעשות כשהמתעמל נתלה על הטבעות, עומד עליהן בעמידת ידיים או נשען עליהן בתנוחת סמיכה, וכאשר ידיו ישרות. גם על הכבלים להישאר ישרים ככל הניתן, ועל המתעמל להימנע מלהצליב אותם.

תרגיל הטבעות במשחקים האולימפיים

הטבעות נכללו לראשונה במשחקים האולימפיים באולימפיאדת אתונה (1896) והאלוף האולימפי הראשון היה יואניס מיטרופולוס מיוון. הפעם הבאה בה נערכו תחרויות אלו הייתה באולימפיאדת סנט לואיס (1904), ומאז אולימפיאדת פריז (1924) הן נערכו בכל המשחקים. 
שני מתעמלים זכו בתואר האולימפי פעמיים ברציפות: אלברט אזריאן מברית המועצות (מלבורן 1956 ורומא 1960), ואקינורי נקיאמה מיפן (מקסיקו סיטי 1968 ומינכן 1972).
הדרבי של תל אביב (כדורסל)

הדרבי של תל אביב בכדורסל, מתייחס בדרך כלל למשחק הדרבי בין שתי קבוצות הכדורסל הבכירות של העיר תל אביב, מכבי תל אביב והפועל תל אביב. במשך שנים לא התקיימו משחקי דרבי סדירים במסגרת ליגת העל מאחר שהפועל תל אביב נשרה מהליגה הבכירה, אך בעונת 2012/2013 שבה הפועל לליגת העל.
היריבות בין המועדונים קיימת גם בענף הכדורגל.
היריבות העירונית על רקע המסורתי בין אגודת הספורט של מכבי לאגודת הספורט של הפועל, הוביל להתפתחותה של יריבות ספורטיבית בין הקבוצות. במשחקים בין הקבוצות קיימים לעיתים קרובות עימותים מילוליים ולעיתים אף פיזיים.
קא

רקע

קא הוא פיתון הודי שגר ביערות הגשם של הודו והוא בעל היפנוזה מיוחדת המאפשרת לו להפנט את מי שמתקרב אליו. כך למשל בהופעתו ב"צייד קא" הוא מחלץ את מוגלי משבט הקופים בזכות ההיפנוזה.
בכל קובצי הסיפורים שבהם הופיע, קא היה המורה הרוחני הנבון ביותר של מוגלי. ובדומה לבאלו ובגירה, הוא חש צורך תמידי לגונן עליו.

הופעות בעיבודים לספר הג'ונגל

הופעתו הראשונה של קא הייתה בגרסת האנימציה הרוסית "הרפתקאות מוגלי" משנת 1967.
בשנת 1967 קא הופיע בעיבוד האנימציה לספר מבית דיסני, בדיבוב סטרלינג הולוויי. לעומת אפיונו בספר, בסרט קא הוא יריבו המשני של מוגלי, ומדי פעם מנסה לטרוף אותו בעזרת ההיפנוזה שלו אבל נכשל בניסיונותיו. זאת מאחר שיוצרי הסרט לא חשבו שדמותו של הנחש העצום תתקבל על ידי הצופים כגיבור.
קא הופיע בדיבובו של ג'ים קאמינגס בסרט ההמשך בשנת 2003 ובסדרת האנימציה המקדימה לסרט הראשון "גורי הג'ונגל". שם קא היה אחד מחברם של בלו ובאגירה.
בסדרת האנימה היפנית "מספורי ספר הג'ונגל" קא חוזר לאפיונו כפי שהוא בספר והוא עוזר למוגלי ולחבריו בעת היתקלותם בבעיות.
דמותו של קא הופיעה גם במחזמר הישראלי המבוסס על הסיפור משנת 1996 ואת תפקידו גילם יוסי טולדו.
קא הופיע בסדרת האנימציה משנת 2010 - "ספר הג'ונגל" בדיבוב ג'וזף ג'יי. טרי.
הופעתו האחרונה של קא עד עכשיו היא בעיבוד משנת 2016, שם מינו של קא שונה לנקבה והוא דובב על ידי סקרלט ג'והנסון.
דמותו של קא אושרה לשוב באתחול אחר של ספר הג'ונגל שיצא בשנת 2018. באתחול זה קא יהיה בפעם שנייה ממין נקבה וידובב על ידי קייט בלאנשט אך עם זאת אופיו ותפקידו ישוב לזה שהיה בספר.
זמרת הארץ

זִמְרַת הָאָרֶץ הוא כינוי לשישה מיני מוצרים חקלאיים המייצגים את כלל תנובתה של אדמת ארץ ישראל.

מן הפרשנות המסורתית

רש"י מפרש: מזמרת = "משבח הארץ, שהכל מזמרין עליו כשהוא בא לעולם." על הבטנים אמר: "לא ידעתי מה הם." גם אבן עזרא מתקשה בעניין הבטנים, שאין להם מקבילה במקרא ומשער שמדובר באגוזים.
הספורנו (ר' עובדיה ספורנו): "ראוי שתהיה מעט, אבל תהיה דבר נבחר מדברים הנמצאים על המעט והם בהיכלי מלך."
רד"ק, בהקשר של פירוש הפסוק במלכים א', י', י"ג: "וְהַמֶּלֶךְ שְׁלֹמֹה נָתַן לְמַלְכַּת-שְׁבָא, אֶת-כָּל-חֶפְצָהּ אֲשֶׁר שָׁאָלָה, מִלְּבַד אֲשֶׁר נָתַן-לָהּ, כְּיַד הַמֶּלֶךְ שְׁלֹמֹה" אומר "מזמרת הארץ, דברים הנמצאים בארץ ישראל ואינם נמצאים בארצה ונתן לה מהם כיד המלך לרוב."
ר' אברהם בן יעקב סבע, מקובל ממגורשי ספרד, סבר שהמנחה שימשה בידי יעקב כנשק מטפיזי (קמע) כנגד הגורם שאיים על משפחתו "כי בכאן למדם סוד צנ"ד לב"ש (כלומר ראשי התיבות)... והוא מסוגל לכל צרה דכתיב (על פי איוב, ה', י"ט) בשש צרות יצילך, לפי שיש בו ו' אותיות". כך מפרש גם ר' חיים ויטאל.

ששת המינים לעומת שבעת המינים

נגה הראובני הצביע על כך שששת המינים של זמרת הארץ גדלים בארץ ישראל גם בתנאים קשים של בצורת, הם גדלים בר וגם אוכלוסייה של רועי צאן יכולה לאסוף אותם על בסיס מזדמן.
לעומת זאת, שבעת המינים מאפיינים חקלאות של ישיבת קבע. אלו גידולים הזקוקים ליד אדם על מנת שיתפתחו כהלכה ויניבו פרי, או לעיבוד לשם יצירת התוצרת החקלאית (שמן ודבש-תמרים).
הציון של שבעת המינים שהתברכה בהם הארץ בא בתנ"ך רק כאשר בני ישראל עוברים לישיבת קבע. האבות היו רועי צאן ולא חקלאים יושבי קבע לכן בזמנו של יעקב המנחה שהוא נותן מכילה את מיני זמרת הארץ ולא משבעת המינים.
עפרה (שבט בנימין)

עָפְרָה היא עיר מקראית בנחלת שבט בנימין שמקובל לזהותה עם הכפר טייבה שנמצא כקילומטר אחד דרומית מהר בעל חצור.
חוקרי המקרא התמודדו עם הקושי בהתאמת הפסוקים בספר יהושע לממצאים הגאוגרפים ולזיהויה של עפרה עם טייבה. מצד אחד, על פי תיאור הגבול בספר יהושע עבר קו הגבול בין בנימין לאפרים מיריחו לבית אל שנמצאות שתיהן מדרום לטייבה, ומאידך, מופיעה עפרה ברשימת ערי בנימין שנחלתו הייתה הדרומית מבין שני השבטים. היו שטענו כי רשימת הערים היא מזמן מאוחר יותר ואכן אין התאמה בין שני התיאורים. אחרים הסבירו כי קו הגבול לא הלך בקו ישר מיריחו לבית אל, אלא הקיף את עפרה וכלל אותה בתחומי נחלת שבט בנימין. פרופ' יהודה אליצור פירש את הפסוקים על פי הסבר זה, וטען כי הגבול לא הקיף את עפרה באופן שרירותי, אלא הוא נמשך מיריחו להר בעל חצור, שנמצא צפונית לעפרה, וממנו לבית אל, וזאת משום שההר הבולט משמש נקודת גבול גאוגרפית-טבעית וקצהו של החבל שנקרא "הר בית אל".
עפרה נזכרת מאוחר יותר כאזור הקרב שנערך בין פלשתים ובני ישראל בהנהגתו של שאול המלך. ייתכן שזוהי העיר הנזכרת בפרשת אמנון ותמר בשם "אפרים" ובמלחמת אביה בן רחבעם בירבעם בן נבט בשם "עפרין".
עפרה הייתה מיושבת כל ימי בית שני. היא מוזכרת כאחת הערים שהיו בשליטת שמעון החשמונאי. על פי יוסף בן מתתיהו, אספסיאנוס כבש אותה בדרכו מקיסרין לירושלים. מסורת נוצרית ביקר בה ישו עם תלמידיו.
בימי הביניים, עדיין נקרא בערבית 'עפרא' וגאוגרף מוסלמי במאה ה-13 מזכירה.
ב-1975 הוקם יישוב בשם עפרה מערבית לכפר הפלסטיני טייבה.
יובל ברגר

יובל ברגר, מהנדס ישראלי זוכה פרס ביטחון ישראל.
ברגר הוא בוגר לימודי הנדסת חשמל מהטכניון (בהצטיינות, 1987) ובעל תואר דוקטור בהנדסת חשמל מאוניברסיטת תל אביב (1997). כ-18 שנים הוא הועסק במחלקה הטכנולוגית של משרד הביטחון ובשנים 2000–2004 עמד בראשה. בשנת 1995 הוא זכה על פועלו בפרס ביטחון ישראל.
בשנת 2005 היה ברגר שותף בייסוד חברת "Siverge Networks" לפיתוח רכיבי תקשורת למערכות תקשורת רחבות סרט, ושימש מנכ"ל החברה מיום הקמתה ועד להפסקת פעילותה בשנת 2013.
אגם אגנס (קולורדו)

לקריאה נוספת

• Colorado Lakes and Reservoirs: Fishing and Boating Guide, P 53 
• Ralph Lee Hopkins, Lindy Birkel Hopkins, Hiking Colorado's Geology, PP 52-55
סביח

סביח הוא מאכל עממי יהודי-עיראקי שקנה אחיזה רחבה בישראל. מרכיבי הסביח מהווים את ארוחת הבוקר המסורתית של יהודי עיראק בבוקר שבת. הסביח בישראל נבדל מארוחה זו בכך שכל המרכיבים מוכנסים לפיתה בניגוד לארוחה המסורתית שבה היו המרכיבים מוגשים על מגש גדול. הסביח נמכר בבתי עסק רבים ברחבי ישראל.

שם המאכל

מקור השם בשמו של הראשון שמכרו בארץ, סביח (צבי) חלבי.
לפי גרסה נוספת מקור השם הוא בראשי התיבות "סלט, ביצה, חציל", "סלט, ביצה, יותר חציל" או "סלט, ביצה, ירק, חציל". זהו ככל הנראה פרוש הומוריסטי, ולכן, ראשי תיבות אלו מהווים ראשי תיבות בדיעבד.
גרסה נוספת טוענת שסביח אשר נהוג לאכול בבוקר, בא מהמילה  סבאח שפירושה בוקר. ]

מכירת סביח בישראל

המאכל נמכר לראשונה בישראל בשנת 1961 בדוכן קטן ברחוב עוזיאל ברמת גן. בעל העסק, עולה בשם סביח (צבי) חלבי זכה להצלחה והעתיק את הדוכן למבנה קבוע כ-500 מטר מהמקום המקורי, שם ממוקם הסביח הראשון בישראל עד היום.
הדוכן היה למעשה מבנה קטן בגן בר-אילן כאמור ברח' עוזיאל, בין רחוב החי"ל לרחוב טרומן ומולו הייתה תחנת היציאה של קו 63. נהגי דן בקו 63, בהגיעם מתל אביב נהגו לעצור את האוטובוס מול הקיוסק, לפתוח את הדלת, לצעוק: "סביח תכין לי מנה" ולהמשיך במעלה רחוב עוזיאל על מנת לבצע סיבוב פרסה ולשוב ולחנות בתחנת היציאה של הקו עד שיקבלו את מנתם.]
אנתוני מאקי

ביוגרפיה

מאקי נולד בניו אורלינס, רכש את כישורי המשחק שלו ב"מרכז לאמנויות יצירתיות" שבאזור מגוריו ובבית ספר לאומנויות שבצפון קרוליינה, לאחר מכן התקבל ל"בית הספר ג'וליארד".
את הופעתו הראשונה ערך מאקי בשנת 2002 בדרמה המוזיקלית "8 מייל" המבוססת על חייו של הראפר אמינם. מאקי הופיע בסרט בתור קלרנס "פאפא דוק", מנהיג קבוצת הראפ "העולם החופשי", התבלט בעיקר בסצנת הסיום בסרט בה התעמת והפסיד ב"קרב ראפ" לגיבור העלילה בי ראביט.
הופעתו הראשונה של מאקי בתור שחקן ראשי הייתה בשנה לאחר מכן בדרמה "Brother to Brother", בסרט גילם אומן אפרו-אמריקני צעיר הומוסקסואל.
הופעה זו תפסה את עיניו של ספייק לי שהחליט ללהק אותו לתפקיד ראשי בסרטו "היא שונאת אותי" בתור ג'ק ארמסטרונג, גבר הטרוסקסואל ושחור הנענה להצעה המפתה: על כל אישה לסבית שיכניס להריון הוא יקבל 10,000 דולר.
בשנת 2004 שיחק בדרמת הספורט של קלינט איסטווד "מיליון דולר בייבי", שם גילם מתאגרף צעיר בשם שארוול בארי המתאמן באולם האימונים של גיבור הסרט פרנק דאן (איסטווד).
בשנת 2006 שיחק בסרט "חצי נלסון", וכיכב בדרמת הספורט "כולנו מארשל" של ג'וזף מק'גינטי ניקול. 
את תפקידו המוערך ביותר עד כה בעולם הקולנוע קיבל מאקי בדרמת המלחמה של קתרין ביגלו "מטען הכאב".
בסרט הופיע בדמותו של סמל ג'יי.טי. סנבורן, חייל מקצוען ואחראי ביחידת חבלנים בצבא האמריקני המשרתת בעיראק, הוא רואה את מציאות המלחמה כמו שהיא ופוחד מהעוצמה בה היא משפיעה עליו. על משחקו המרשים בסרט זכה מאקי לביקורות חיוביות ובמספר מועמדויות.
באוקטובר 2015 שיחק בתפקיד ראשי בדרמה הקומית שהפיק ג'ורג' קלוני, "משברים בע"מ" לצידם של סנדרה בולוק, סקוט מק'ניירי, בילי בוב תורנטון וזואי קאזאן. הסרט מבוסס על סרט דוקומנטרי משנת 2005.
מדד יעילות (כדורסל אירופי)

מדד היעילות המשמש בכדורסל האירופי (באנגלית: Performence Index Rating, או בקיצור PIR) הוא מדד לניתוח ביצועי כדורסל המשמש ברוב תחרויות הכדורסל באירופה - במפעלים הכלל-יבשתיים כגון היורוליג והיורוקאפ, וכן במספר רב של ליגות אירופאיות ארציות או אזוריות, כולל ליגת העל הישראלית בכדורסל. נקרא גם "מדד" ו-"רייטינג".

היסטוריה

ראשיתו של המדד הוא בעונת 1991 בליגת העל הספרדית בכדורסל, שהתחילה להשתמש בנוסחת המדד כדי לקבוע את מצטייני המחזור וזוכי פרס ה-MVP של הליגה. בעונת 2004 הוחלט להפסיק להשתמש במדד כקובע בנוגע לפרס ה-MVP, אך הוא המשיך לשמש ככלי לקביעת מצטייני המחזור בליגה. באותה עונה החלה היורוליג להשתמש במדד כקובע לגבי פרס ה-MVP שלה, פרס ה-MVP של שלב 16 האחרונות ופרס מצטיין המחזור, אך השימוש בו לגבי שני הפרסים הראשונים בוטל והקביעה הועברה לשיטת הצבעה בין עיתונאים. פרסי מצטייני המחזור של היורוליג והיורוקאפ עדיין מבוססים ברובם על ה-PIR.
על השימוש במדד כדי לקבוע את זוכי פרסים אלו נמתחה ביקורת, כיוון שנטען שהוא לא נותן חשיבות לכל נתון אישי בפני עצמו - אלא את אותו ניקוד לכולם. המדד המתחרה, זה שמשמש בליגת ה-NBA, נותן משקל שונה לכל נתון.

חישוב

להלן הנוסחה לחישוב המדד, מימין לשמאל:
PIR = ‏(נקודות + ריבאונדים + אסיסטים + חטיפות + חסימות + עבירות שנסחטו) - (החטאות של סלי שדה + החטאות מהעונשין + איבודים + זריקות שנחסמו + עבירות שבוצעו)‏
מרק האבן

מרק האבן הוא סיפור עממי המוכר במספר גרסאות.
הסיפור מספר על נווד עני המבקש מחסה אצל מארחים המסרבים לתת לו אוכל. הנווד מציע להכין בעצמו את הארוחה, כשהוא מבטיח שביכולתו להכין מרק טעים ומשביע על בסיס אבן פשוטה בלבד. הוא מכניס את האבן לסיר מלא מים ומתחיל להרתיח אותה, אבל במהלך ההכנה מבקש ממארחיו להוסיף למרק עוד ועוד תבלינים ורכיבים שונים לשיפור הטעם, והם נעתרים לבקשותיו, עד שלבסוף מתקבל מרק מאיכות טובה, להנאת הנווד והמארחים, שמתפלאים לגלות שמאבן פשוטה ניתן להכין מרק כה מוצלח. הנווד מתגאה שלא בלבד שהוא מסוגל להכין מרק כה טוב מאבן, אלא גם שהאבן עצמה עדיין זמינה לשימוש חוזר, ויהיה ניתן להשתמש בה להכנת מרקים נוספים.
בגרסאות השונות של הסיפור מדובר לעיתים על "מרק מפתח", "מרק כפתור" או "מרק מסמר" במקום מרק אבן.
בפולקלור היהודי מסופר הסיפור על הרשלה מאוסטרופולי.
יצחק שטרנהל

קורות חייו

נולד בי' באדר ב' תר"ע בעיר גארליץ לרבי דוד ולרבקה (בת נתן ליב טארים).
באמצע מלחמת העולם הראשונה עזבו משפחתו את גארליץ ועברו לצאנז שם למד בילדותו ובישיבה שם. באותו הזמן למד גם בעיר אושפיצין אצל רבי יעקב דוד הכהן בארנפריינד. לאחר מכן למד בישיבת "דרכי תשובה" במונקאטש.
בשנת תרצ"ה החל להוציא את כתב העת הכוכב, ממנו יצאו עשר חוברות. 
בשנת תרצ"ט נישא בראשונה לרחל לאה בת רבי אהרן צבי קסטנבוים מו"ץ בטיסא – אילאק. להם נולדו שני ילדים נתן ליב ושפרה בונה. בהמשך נהרגה אשת, שני בניו, חמיו וחמותו בשואה.
בשנת תש"ג הגיע לבדו לעיר פעסט ונשאר שם עד סיום המלחמה.
בערב פסח תש"ו הגיע לעיר זלצבורג באוסטריה, וכעבור שנה נתמנה לכהן כרב העיר. שם כיהן ארבע שנים.
בשנת תש"ט נישא בזיווג שני לרבקה בת יהושע זיידנפלד.
בשנת תשי"א הגיע לניו יורק וחזר להוציא את הירחון "הכוכב". כעבור שנתיים נבחר לכהן כרב קהילת "מחזיקי תורה" בעיר בולטימור.
בסוף שנת תשל"ט עבר תאונת דרכים קשה, ובכ"ח בניסן תש"מ נפטר, ונקבר בהר הזיתים בירושלים.
בות'יינה שעבאן

ביוגרפיה

שעבאן נולדה בחומס והיא חברה במפלגת הבעת' הסורית מגיל 16. את השכלתה קנתה בבריטניה והשלימה את לימודי הדוקטורט בספרות אנגלית באוניברסיטת ווריק. בתחילת דרכה עבדה כמתרגמת לשפה האנגלית של הנשיא הסורי חאפז אל-אסד ושל בנו ויורשו, בשאר אל-אסד. תחת שלטונו של אסד האב היא הפכה להיות "יועצת למשרד החוץ", ובשנת 2003 קיבלה את המשרה של השרה לענייני גולים, משרה חדשה שנוצרה על-מנת לשכנע גולים סוריים עשירים בחו"ל לשוב לסוריה. בשנת 2008 מונתה כיועצת תקשורת לנשיא בשאר אל-אסד. בין השנים 2003-1985 כיהנה גם כפרופסור לשירה במחלקה לאנגלית באוניברסיטת דמשק.
שעבאן נשואה ולה שתי בנות ובן.
מספר קוונטי ספיני שניוני

במכניקת הקוונטים, מספר קוונטי ספיני שניוני (secondary spin quantum number) אשר מסומן ב-, הוא הרביעי מתוך 4 מספרים קוונטיים אלקטרוניים המתארים אלקטרון באטום. מספר זה המכונה גם מספר קוונטי ספיני היטלי, מתאר את הספין (תנע זוויתי פנימי) של האלקטרון בתוך אורביטל אטומי ומבטא את היטלו לאורך ציר .

פיתוח מתמטי

כפתרון למשוואה דיפרנציאלית חלקית מסוימת, ניתן לבטא את התנע הזוויתי המקוונטט:
כאשר:
 היא הנורמה של וקטור הספין ,
 הוא המספר הקוונטי (הראשוני והעיקרי) של וקטור הספין ,
 הוא קבוע פלאנק המצומצם.
בהינתן כיוון שרירותי  (בדרך כלל מוגדר על ידי שדה מגנטי חיצוני) היטל הספין על ציר  הוא:
כאשר  הוא המספר הקוונטי הספיני השניוני המשתנה בטווח  במרווחים שלמים:
ובסה"כ עבור כל ערך ספין, , קיימים  מצבים קוונטיים אשר כל אחד מהם מתואר על ידי מספר קוונטי ספיני שניוני,  שונה. ערך הספין, , הוא מספר חיובי שלם עבור בוזונים (כגון פוטון ומזון) וחצי שלם עבור פרמיונים (כגון: אלקטרון, פרוטון ונייטרון).